Island har også kommet sist to ganger. Første gang var i 1989, da Island også fikk null poeng. En ny sisteplass kom i 2001 – delt med Norge. Sisteplassen gjorde at Island måtte stå over konkurransen året etter. Etter innføringen av semifinaler har Island kvalifisert seg til finalen på 9 av 16 forsøk. I 2018 kom Island helt sist i sin semifinale, men landet fulgte siden på med to topp ti-plasseringer med Hataris tiendeplass i 2019 og Daði og Gagnamagniðs fjerdeplass i 2021.